
Avaliku ürituse „Noorsookultuuri festival N+Fest” loa taotluse rahuldamine

1. Asjaolud ja menetluse käik

24.07.2012.a. esitas MTÜ Noorte Boom, (reg.kood 80343501, 26.Juuli 11-37, Narva) Narva Linnavalitsusele avaliku ürituse loa taotluse.

MTÜ Noorte Boom kavatseb 12.08.2012.a ajavahemikul kella 12.00-20.30 läbi viia avaliku ürituse „Noorsookultuuri festival N+Fest”. Üritus suunatud avalikkusele. Ürituse raames toimuvad Kreenholmi rajoonis asuval skeitplatsil kell 12.00-16.00 ekstreemspordi võistlused rulasõidus, rulluisutamises ja BMX ratastele ning street/brake dance  esinemised. Kultuurimaja Rugodiv territooiumil toimuvad kell 17.00-20.30 noorteansamblite esinemised ning meelelahutuslikud sportlikud konkursid. 
Sihtgrupiks on linnaelanikud ja külalised.  Eeldatav osavõtjate arv on 200 inimest ja külastajate arv 400 inimest. Sissepääs on kõikidele külastajatele tasuta. Alkohoolsete jookide müük ei toimu ning kõrgendatud turvariski ei kaasne. 
Üritusel tagab avaliku korra USS Security Eesti AS.
Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada MTÜ Noorte Boom taotlus avaliku ürituse „Noorsookultuuri festival N+Fest” läbiviimiseks. 

3.2. Avaliku ürituse korraldajaks on MTÜ Noorte Boom, (reg.kood 80343501, 26.Juuli 11-37, Narva).
3.3. Ürituse läbiviimise kohaks on Kreenholmi rajoonis asuv skeitpark ja kultuurimaja Rugodiv territoorium. 
3.4. Avalik üritus toimub 12.08.2012.a kell 12.00-20.30.
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

